CELEX: 32009R0378
Language: lt
Date: 2009-05-08 00:00:00
Title: 2009 m. gegužės 8 d. Komisijos reglamentas (EB) Nr. 378/2009 dėl leidimo naudoti preparatą Bacillus cereus var. toyoi naujai paskirčiai kaip veislinių triušių pašarų priedą (leidimo turėtojas – Rubinum S.A .) (Tekstas svarbus EEE)

9.5.2009   
            
            
               LT
            
            
               Europos Sąjungos oficialusis leidinys
            
            
               L 116/3
            
         
      KOMISIJOS REGLAMENTAS (EB) Nr. 378/2009
   2009 m. gegužės 8 d.
   dėl leidimo naudoti preparatą Bacillus cereus var. toyoi naujai paskirčiai kaip veislinių triušių pašarų priedą (leidimo turėtojas – Rubinum S.A.)
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti šio reglamento priede nurodytą preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo naujai paskirčiai – kaip veislinių triušių pašarų priedą – naudoti mikroorganizmų preparatą Bacillus cereus var. toyoi NCIMB 40112 / CNCM I-1012; preparatas priskirtinas „zootechninių priedų“ kategorijai.
            
         
               (4)
            
            
               Neterminuotas leidimas naudoti mikroorganizmų preparatą paršeliams iki 2 mėn. amžiaus ir paršavedėms buvo suteiktas Reglamentu (EB) Nr. 256/2002 (2), paršeliams ir penimoms kiaulėms – Reglamentu (EB) Nr. 1453/2004 (3), mėsiniams galvijams – Reglamentu (EB) Nr. 255/2005 (4), mėsiniams triušiams ir mėsiniams viščiukams – Reglamentu (EB) Nr. 1200/2005 (5), paršeliams (2 mėn.) ir paršavedėms – Reglamentu (EB) Nr. 1143/2007 (6), o leidimas naudoti minėtą preparatą dešimt metų mėsiniams kalakutams – Reglamentu (EB) Nr. 166/2008 (7).
            
         
               (5)
            
            
               Buvo pateikta naujų duomenų, kuriais pagrindžiamas prašymas leisti naudoti šį preparatą veisliniams triušiams. Europos maisto saugos tarnyba (toliau – tarnyba) 2008 m. gruodžio 9 d. nuomonėje (8) padarė išvadą, kad Bacillus cereus var. toyoi NCIMB 40112 / CNCM I-1012 preparatas neturi neigiamos įtakos gyvūnų sveikatai, žmonių sveikatai ar aplinkai. Nuomonėje teigiama, kad naudoti šį preparatą dar vienai gyvūnų kategorijai yra saugu, be to, tai yra labai naudinga bendram produktyvumui ir sumažina triušiukų mirtingumą žindymo laikotarpiu. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patikrino pašarų priedo kiekio pašaruose analizės metodo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (6)
            
            
               Atlikus preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos įvykdytos. Todėl reikėtų leisti naudoti šį preparatą, kaip nurodyta šio reglamento priede.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį „zootechninių priedų“ kategorijai ir funkcinei „žarnyno floros stabilizatorių“ grupei, leidžiama naudoti kaip gyvūnų mitybos priedą minėtame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. gegužės 8 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  OL L 41, 2002 2 13, p. 6.
   
      (3)  OL L 269, 2004 8 17, p. 3.
   
      (4)  OL L 45, 2005 2 16, p. 3.
   
      (5)  OL L 195, 2005 7 27, p. 6.
   
      (6)  OL L 256, 2007 10 2, p. 23.
   
      (7)  OL L 50, 2008 2 23, p. 11.
   
      (8)  EMST leidinys (2008 m.) 913, p. 1–3.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV/kg visaverčio 12 % drėgnio pašaro
               
            
                  
                     Zootechninių priedų kategorija. Funkcinė grupė: žarnyno floros stabilizatoriai.
                  
               
            
                  4b1701
               
               
                  
                     Rubinum S.A.
                  
               
               
                  
                     Bacillus cereus var. toyoi
                  
                  NCIMB 40112/CNCM I-1012
               
               
                  
                               
                           
                           
                              Priedo sudėtis:
                              
                                 Bacillus cereus var. toyoi preparatas, kuriame yra ne mažiau kaip 1 × 1010 KSV/g priedo
                           
                        
                               
                           
                           
                              Veikliosios medžiagos apibūdinimas:
                              
                                 Bacillus cereus var. toyoi
                              
                              NCIMB 40112/CNCM I-1012
                           
                        
                               
                           
                           
                              Analizės metodas (1):
                              Skaičiavimas: taikant paskleidimo ant plokštelės metodą, naudojant triptono sojos agarą, iš anksto karščiu apdorojus pašaro ėminius, ir impulsinę lauko gelių elektroforezę (PFGE).
                           
                        
               
                  Veisliniai triušiai
               
               
                  —
               
               
                  0,2 × 109
                  
               
               
                  1 × 109
                  
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Sauga: tvarkant produktą reikia dėvėti saugos akinius ir pirštines.
                           
                        
                              3.
                           
                           
                              Galima naudoti kombinuotuosiuose pašaruose, kurių sudėtyje yra kokcidiostatų: robenidinas
                           
                        
                              4.
                           
                           
                              Galima naudoti veislinių triušių pašaruose nuo sukergimo iki jauniklių atjunkymo pabaigos.
                           
                        
               
                  2019 m. gegužės 29 d.
               
            
         (1)  Išsamus analizės metodų aprašymas pateikiamas Bendrijos etaloninės laboratorijos svetainėje www.irmm.jrc.be/crl-feed-additives